Dywedwch wrth eich cynrychiolydd seneddol lleol am bwysigrwydd therapi galwedigaethol

* **Defnyddiwch y templed e-bost hwn i hyrwyddo’r proffesiwn i’ch Aelod Seneddol lleol a naill ai gofyn am gyfarfod neu ei wahodd i ymweld â’ch gwasanaethau.**
* **Mae iechyd a gofal cymdeithasol wedi eu datganoli yng Nghymru, yr Alban a Gogledd Iwerddon. Os ydych yn aelod yn y gwledydd hyn, efallai y byddwch am anfon e-bost at eich Aelod lleol o’r Senedd yng Nghymru, Aelod o Senedd yr Alban neu eich Aelod o’r Cynulliad Deddfwriaethol yng Ngogledd Iwerddon.**
* **Copïwch a gludwch y testun e-bost isod i’w anfon at eich cynrychiolydd.**

**Ychwanegwch yr enw, enw eich etholaeth a’ch cod post fel y bydd yn gwybod eich bod yn etholwr.**

* **Gallwch ddod o hyd i fanylion eich Aelodau lleol trwy wefan eich senedd genedlaethol.**
* **Golygwch yr e-bost cyn ei anfon gyda naill ai gais am gyfarfod neu i’w gwahodd i ymweld â’ch gwasanaethau. Cyn eu gwahodd i ymweld â’ch gwasanaethau, rydym yn argymell trafod hyn gyda’ch rheolwyr a/neu dîm cyfathrebu yn gyntaf.**
* **Os ydych yn eu gwahodd i ymweld â’ch gwasanaeth, gallwch ddarllen ein hawgrymiadau am sut i groesawu eich cynrychiolydd lleol.**
* **Rhowch y ddogfen PDF briffio ynghlwm wrth eich e-bost.**
* **Os oes arnoch angen cefnogaeth neu bod gennych unrhyw gwestiynau, anfonwch e-bost atom yn practice.workforce@rcot.co.uk.**

Templed e-bost i aelodau i’w anfon at eich Aelod Seneddol neu Aelod o’r Senedd.

Annwyl [Enw],

Rwy’n therapydd galwedigaethol yn [rhowch enw’r etholaeth] ac rwy’n cysylltu i amlygu pam bod therapi galwedigaethol yn hanfodol i’n cymuned. Byddwn yn barod iawn i’ch cyfarfod i drafod hyn ymhellach.

Mae therapi galwedigaethol yn helpu pobl i wneud y pethau y mae arnyn nhw eisiau eu gwneud ac y mae’n rhaid iddyn nhw eu gwneud. Gallai hynny olygu helpu pobl i oresgyn heriau wrth ddysgu yn yr ysgol, mynd i’r gwaith, cymryd rhan mewn chwaraeon neu ddim ond golchi’r llestri. Mae galwedigaethau yn hanfodol i fyw. Maen nhw’n rhoi ystyr, diben a strwythur i’n bywydau.

Rwy’n credu y bydd rhoi blaenoriaeth i wasanaethau therapi galwedigaethol o fudd mawr i breswylwyr ar draws ein hetholaeth. Mae therapi galwedigaethol yn ateb i lawer o anghenion iechyd a gofal y Deyrnas Unedig– mae’n helpu i liniaru’r pwysau ar wasanaethau argyfwng ac yn helpu pobl i gael gwaith.

Rydym yn wynebu prinder o therapyddion galwedigaethol, a heb gymorth, mae perygl na fyddwn yn gallu bodloni anghenion y boblogaeth. Mae arnom angen integreiddio therapi galwedigaethol i leoliadau cymunedol, gan gynnwys meddygfeydd meddygon teulu ac ysgolion, i roi cymorth ar yr adeg iawn.

Ynghlwm mae copi o nodyn briffio gan Goleg Brenhinol y Therapyddion Galwedigaethol gyda mwy o wybodaeth ac argymhellion i’r llywodraeth i chi eu hystyried.

Golygwch fel sy’n addas [ar ôl gorffen newidiwch y testun i gyd yn ôl yn ddu]:

[Byddwn yn croesawu cyfarfod i drafod sut y gallwn flaenoriaethu therapi galwedigaethol a gwella llesiant ein cymuned].

[Byddwn yn falch iawn o’ch croesawu i’n gwasanaeth therapi galwedigaethol (rhowch fanylion y gwasanaeth) i weld drosoch eich hun pa mor bwysig yw’r gwasanaethau hyn a’r gwahaniaeth yr ydym yn ei wneud].

Diolch am roi eich amser i ystyried hyn. Byddai eich cefnogaeth i therapi galwedigaethol yn gwneud gwahaniaeth sylweddol.

Edrychaf ymlaen at gael clywed gennych.

Dymuniadau gorau

[Enw llawn]

[Cyfeiriad, yn cynnwys cod post]

[E-bost]

A logo for a therapist

Description automatically generated with medium confidence

[RCOT.co.uk/workforce-strategy](http://www.rcot.co.uk/workforce-strategy)